En mand er blevet ramt af skud, efter han truede med at gøre skade mod sig selv

En mand er fredag blevet ramt af skud affyret af politiet på et asylcenter i Jelling. Det oplyser Den Uafhængige Politiklagemyndighed i en pressemeddelse.

- Politiklagemyndigheden har fået oplyst, at manden, der er asylansøger, truede med at gøre alvorlig skade på sig selv med en kniv, hvilket politiet afgav et skud for at forhindre, skriver de.

Mandens ben blev kun strejfet, og der skete ingen yderligere personskade, skriver Den Uafhængige Politiklagemyndighed i en pressemeddelelse.

På asylcentret i Jelling bor der ifølge Røde Kors 273 beboere fra 23 nationer.

Ekstra Bladet har forgæves forsøgt at få en uddybende kommentar fra Den Uafhængige Politiklagemyndighed.